Arthur Hughes (biskop)

Arthur Walter Hughes (født 25. august 1902 i Clapton i London, død 12. juli 1949 i London) var en britisk katolsk prelat som ledet Det pavelige universitet Urbaniana i Roma i en tiårs­periode. Han var misjonær i Uganda og deretter pavelig diplomat og nuntius, ble utnevnt til pavens representant til en gruppe misjons­land, men døde ikke lenge etter at han hadde begynt på dette oppdraget.

Liv og virke

Bakgrunn 
Arthur Hughes ble født i Clapton i London til foreldre som hadde flyttet dit fra Irland og fra Wales. Han ble oppdratt uten noen religion, og valgte å bli katolikk etter å ha sluttet på skolen da han var 14 år, og begynte med egenstudier.

Han begynte på forberedelses­seminar for kongregasjonen Missionaries of Africa i Bishop's Waltham, og deretter i Karthago ved Tunis.

Prest 
Han ble presteviet i denne misjons­kongregasjonen den 28. juni 1927. Han underviste for en kortere periode Bishop's Waltham, og ledet så en menighet i vestre London og dro rundt som predikant i hele Storbritannia.

Hans første misjonær­postering var til Uganda, der han arbeidet med undervisning fra 1933 til 1942. Så kom han til det britisk­okkuperte Egypt, som et velkomment alternativ til den apostoliske delegat, som var italiensk, men han holdt tilbørlig distanse fra sine landsmenn. Han fungerte som pavens representant, skjønt uten slik tittel. Han så likeverdig til krigsfanger og til okkupasjons­styrkene. Han la også vekt på gode forbindelser til forskjellige kristne og ikke-kristne religions­fellesskap.

Titulærbiskop, apostolisk delegat 
Den 3. mars 1945 utnevnte pave Pius XII ham til titulærerkebiskop av Hieropolis og apostolisk delegat til Egypt. Den apostoliske vikar av Nildeltaet i St. Joseph i Ghizeh; Jules Girard, bispeviet ham den 20. mai samme år; medkonsekrende var den apostoliske vikar av Port Said, Ange Hiral, og biskopen av epartiet Luxor, Markos II Khouzam.

Egypt etterstrebet å få etablert fulle diplomatiske forbindelser med Den hellige Stol, som den første muslimske stat som gjorde så. Den 23. august 1947 utnevnte pave Pius XII ham til titulærerkebiskop av Aprus og til apostolisk internuntius til Egypt.

Han døde under et besøk til sin familie i England den 12. juli 1949, i en alder av 46 år.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Kardinal Costantino Patrizi Naro (1798–1876) *1828
 Kardinal Lucido Maria Parocchi (1833–1903) *1971
 Kardinal Alfonso Maria Mistrangelo (1852–1930) *1893
 Erkebiskop Andrea Cassulo (1869–1952) *1914
 Biskop Jules Girard, S.M.A. (1863–1950) *1921
 Erkebiskop Arthur Hughes, M.Afr. (1902–1949) *1947

Referanser 

Personer fra London
Pavelige diplomater
Pavelige nuntier
Ambassadører til Egypt
Katolske misjonærer
Britiske misjonærer
misjonærer i Uganda
Engelske medlemmer av katolske ordener
Medlemmer av De hvite fedre